Ioannes Heywood

Ioannes HeywoodAlii aliter hoc nomen Latine converterunt: Heivodum (acc. sg.), Gabriel Harvey; Haywoodos (acc. pl.), Carolus Fitzgeoffrey; Haiwodus, Thomas Stapleton. Vide Graves (1923) p. 211. (natus anno 1496/7; mortuus circa annum 1580) fuit scriptor et poeta Anglicus fabularum scaenicarum, proverbiorum, epigrammatum. 

 Vita 
Inter annos 1529 et 1545 musicus et choregus fuit apud aulam regis Henrici VIII;Graves (1913) pp. 554-555. eo tempore fuit socius et amicus Thomae More.Thomas Stapleton, Tres Thomae [ed. 1612] p. 152. Anno 1544 cum aliis contra archiepiscopum Cranmerum coniuravit; ultimo supplicio damnatus, die 26 Iunii 1544 nomine John Heywode, late of London, alias of Northmymmes, Herts. absolutus, errorem suum recantavit ad crucem Sancti Pauli Londiniensem die 6 Iulii.Graves (1913) pp. 556-561. 

Filios genuit Iasper (qui et ille scriptor fuit) atque Ellizeum, filiam Elizabetham (quae mater fuit poetae Ioannis Donne). Eduardo VI rege, Heywood rursus ad aulam regiam accessit. Ibi Maria regnante Elizabethque in regnum adducta remansit ludosque scaenicos docuit, sed ante annum 1570 ut "Papista" vel Catholicus ex Anglia cum filiis fugerat; in collegio Iesuitarum Antverpiae octogenarius anno 1576 admissus est. Dicitur in Mechelen in Belgia mortuus esse. De Heywood aliisque scriptoribus has triadas composuit Gabriel Harvey:

 Opera 
 Carmina et proverbia
 The Dialogue of Wit and Folly. Londinii: Thomas Berthlet, 1546
 Epigrams
 Ludi scaenici
 A Mery Play betwene Johan Johan the Husbande, Tyb his Wyfe, and Sir Jhan the Priest Londinii: W. Rastell, die 12 Februarii 1533
 The Mery Play between the Pardoner and the Frere, the Curate and Neybour Pratte Londinii: W. Rastell, die 5 Aprilis 1533
 The Play called the foure PP. Londinii, c. 1530
 The Play of the Wether, a new and mery interlude of all maner of Wethers Londinii: W. Rastell, 1533
 A Play of Love. Londinii: W. Rastell, 1534

 Notae 

 Bibliographia 
 Editiones operum
 J. S. Farmer, ed., The dramatic writings of John Heywood, comprising: The pardoner and the friar; The four P.P.; John the husband, Tyb his wife, and Sir John the priest; Play of the weather; Play of love; Dialogue concerning witty and witless; Note-book and word-list. Londinii, 1905 Textus apud archive.org
 J. S. Farmer, ed., The proverbs, epigrams, and miscellanies of John Heywood, comprising: A dialogue of the effectual proverbs in the English tongue concerning marriages; First hundred epigrams; Three hundred epigrams on three hundred proverbs; The fifth hundred epigrams; A sixth hundred epigrams; Miscellanies; Ballads; Note-book and word-lists. Londinii, 1906 Textus apud archive.org
 Historica et critica
 Robert W. Bolwell, The Life and Works of John Heywood. Londinii, 1921
 Thornton S. Graves, "The Heywood Circle and the Reformation" in Modern Philology vol. 10 (1913) pp. 553-572 
 Thornton S. Graves, "On the Reputation of John Heywood" in Modern Philology vol. 21 (1923) pp. 209-213 
 A. W. Reed, John Heywood and his Friends. Londinii, 1917
 Aliae encyclopaediae


 Nexus externi 
 Staging the Henrician Court (de aula Henrici VIII in scaenis ostentata)
 "John Heywood apud TheatreHistory.com

Categoria:Nati 1496
Categoria:Mortui saeculo 16
Categoria:Scriptores Angliae
Categoria:Auctores Anglici
Categoria:Poetae Angliae
Categoria:Paroemiographi
Categoria:Scriptores scaenici
!